Folketing
2006-11-16

Jeg håber da meget, at de pågældende forskere, der føler sig udsat for nogle af de her ting, vil tage en direkte kontakt til mig som ordfører for Socialdemokraterne, så jeg kan bringe de spørgsmål op i forligskredsen og også over for (154) ministeren direkte og sige: Hvad er det her for noget? Er det noget, vi kan gøre noget ved? Når det er, vi har valgt 2009, er det det, vi har følt var realistisk, og det, der var rimeligt for at have en ordentlig tidshorisont, og der skal de her ting jo netop undersøges. Så der kommer en gennemgribende evaluering af de forhold. Men i mellemtiden må vi sag for sag tage de konkrete sager, hvor folk føler sig klemt rent forskningsfrihedsmæssigt, og der er jeg da glad for at kunne give sådan en personlig garanti for, at jeg vil bære dem igennem i forligskredsen og sørge for, at vi tager stilling til dem, så vi sikrer, at der ikke bliver tvivl om de her ting. (Kort bemærkning).